|  |
| --- |
|  |
| OBRAZLOŽENJE II. IZMJENA I DOPUNA PRORAČUNA GRADA OTOKA ZA 2025.god. |
|  |

|  |
| --- |
| Grad Otok |

**OBRAZLOŽENJE PRORAČUNA GRADA OTOKA ZA 2025.GODINU**

U skladu s odredbama Zakona o proračunu koji se odnose na izradu proračuna, Upravni odjel za financije, gospodarstvo u suradnji s Upravnim odjelom za komunalno gospodarstvo, poljoprivredu i pravne polove te sa Službom-tajništvom Grada Otoka, izradio je zajednički prijedlog Proračuna Grada Otoka za 2025. godinu.

**PRIHODI I PRIMICI**

Planirani prihodi i primici proračuna Grada Otoka za 2025.g. planirani su u iznosu od 12.561.578,05 eura.

**Grupa 61-Prihodi od poreza** planirani su u ukupnom iznosu od 1.254.256,06 eura a sadrže poreze na dohodak( porez na dohodak po osnovi plaća, mirovina, od obrta, samostalnih zanimanja, zatim porez na dohodak od imovine i imovinskih prava, porez na dohodak od iznajmljivanja, od otuđenja imovine, na osnovi kamata na štednju, drugog dohotka, dohotka od kapitala), porez na imovinu i porez na robu i usluge ( porezna potrošnju alkoholni bezalkoholnih pića te porez na tvrtku), te ostale prihode.

**Grupa 63-pomoći iz inozemstva i od subjekata unutar općeg proračuna** u iznosu od 3.866.197,92 eura obuhvaćaju potpore iz državnog proračuna i pomoći od županijskog proračuna. U navedenim prihodima se nalaze tekuće i kapitalne pomoći.

Pomoći iz proračuna odnose se na tekuće pomoći od Ministarstva rada, mirovinskog sustava, obitelji i socijalne politike za financiranje rada dječjeg vrtića „Pupoljak“ te tekuća pomoć Ministarstva obrazovanja za sufinanciranje male škole u dječjem vrtiću „Pupoljak“.

Također se tu ubrajaju potpora za sadnju stabala sufinancirani iz Fonda za zaštitu okoliša.

Potpora Ministarstva turizma i sporta za nabavku opreme za nogometni stadion u Otoku.

te potpora Ministarstva poljoprivrede za rekonstrukciju staza na groblju u Otoku.

Potpora Ministarstva rada, mirovinskog sustava, obitelji i socijalne politike za provedbu projekta- Zaželi za Otok.

**Grupa 64- Prihodi od imovine** planirani su u ukupnom iznosu od 454.813,14 eura sastoje se od: prihoda za zakup državnog poljoprivrednog zemljišta, prihod od zakupa nekretnina, prihoda od zakupa javne gradske površine, naknada za koncesije, naknada za zadržavanje nezakonito izgrađene zgrade u prostoru te prihoda od kamata.

**Grupa 65-Prihodi od upravnih i administrativnih pristojbi, pristojbi po posebnim propisima i naknadama** planirani su u iznosu od 4.731.275,22 eura a odnose se na: administrativne prihode, prihode po posebnim propisima( vodni doprinos, doprinos za šume, boravišna pristojba, pravo služnosti), prihod od komunalnog doprinosa i komunalne naknade.

**Grupa 66-Prihodi od prodaje proizvoda i roba te pruženih usluga** planirani su u iznosu od 28.000,00 eura te se odnose na prihod od pruženih usluga Hrvatskih voda.

**Grupa 68-Kazne, upravne mjere i ostali prihodi** planirani su u iznosu od 664,00 eura a odnose se na prihod od gradskih novčanih kazni.

**Grupa 683-Vlastiti prihodi i primici proračunskih korisnika iznose** 1.120.945,67 eura a sastoji se od planiranih prihoda proračunskih korisnika Grada Otoka a to su Otočka razvojna agencija, Dječji vrtić Pupoljak te Gradska knjižnica Otok te Virovi.

**Grupa 7- Prihodi od prodaje nefinancijske imovine** planirani su u iznosu od 555.426,04 eura a sastoje se od prihodi od prodaje državnog poljoprivrednog zemljišta, prihoda od prodaje građevinskog zemljišta i prodaja udjela u trgovačkom društvu.

**Grupa 8- Primici od financijske imovine i zaduživanja** planirani su u iznosu od 550.000,00 eura a odnose se na planirani kratkoročni kredit od banke.

**RASHODI I IZDACI**

Planirani rashodi i izdaci proračuna Grada Otoka u 2025.g. iznose 12.561.578,05 eura.

**GRUPA 31- rashodi za zaposlene** planirani su u iznosu od 2.476.283,98 eura a odnose na rashode za zaposlene u upravnim tijelima Grada.

**Grupa 32- materijalni rashodi** planirani su u iznosu od 2.949.152,53 eura a odnose na naknade troškova zaposlenima (troškovi službenih putovanja i naknada za prijevoz na posao i s posla) u upravnim tijelima Grada , uredski materijal, materijal za čišćenje i održavanje, energiju (režijski troškovi), materijal i dijelovi za tekuće i investicijsko održavanje, usluge telefona, usluge tekućeg i investicijskog održavanja, promidžbe i informiranja, komunalne usluge, najamnine i zakupnine, zdravstvene i veterinarske usluge, intelektualne usluge i ostale usluge. Ostali rashodi se odnose na troškove za rad predstavničkih tijela, povjerenstva i slično, reprezentaciju, pristojbe, naknade i troškove protokola.

**Grupa 34- financijski rashodi** planirani su u iznos od 25.972,00 eura te se odnose na bankarske usluge i usluge platnog prometa.

**Grupa 35- subvencije** planirane su u iznosu od 101.000,00 eura a odnose se subvencije poljoprivrednicima i obrtnicima.

**Grupa 37**-**naknade građanima i kućanstvima na temelju osiguranja i druge naknade** planirane su u iznosu od 364.078,40 eura a odnose se na troškove gradskog i međugradskog prijevoza učenika, naknade građanima i kućanstvima , jednokratne novčane pomoći, socijalne pomoći, troškova stanovanja i obrazovanja.

**Grupa 38**-**Ostali rashodi planirani** su u iznosu od 1.417.731,04 eura a donacije se odnose na udruge građana, političke stranke, financiranje vatrogastva, kapitalne donacije crkvama te tekuće donacije školama.

**Grupa 41-rashodi za nabavu ne proizvedene materijalne imovine** planirani su u iznosu od 1.327,00 eura a odnose se na trošak legalizacije objekata u vlasništvu Grada Otoka.

**Grupa 42**- **rashodi za nabavu proizvedene dugotrajne imovine planirani** su u iznosu od4.966.033,10 euraa odnose se na izgradnju objekta te nabavu, rekonstrukciju i modernizaciju postrojenja i opreme.

**Grupa 45- rashodi za dodatna ulaganja na nefinancijskoj imovini** planirani su u iznosu od 160.000,00 eura a odnose se na povećanje vrijednosti građevinskih objekata.

**RASHODI I IZDACI**

***UPRAVNI ODJEL ZA KOMUNALNO GOSPODARSTVO I PRAVNE POSLOVE***

Upravni odjel za komunalno gospodarstvo, poljoprivredu i pravne poslove obavlja sljedeće upravne, stručne i druge poslove; funkcioniranje i razvitak komunalnog gospodarstva (obavljanje komunalnih djelatnosti te izgradnja i održavanje komunalnih objekata i uređaja u stanju funkcionalne ispravnosti, koordinacija rada pravnih i fizičkih osoba koje obavljaju pojedine komunalne djelatnosti); vrši pripremu i provodi programe održavanja i gradnje objekata i uređaja komunalne infrastrukture; uređenje naselja i stanovanje; provođenje komunalnog reda; uređenje prometa na području Grada; investicijsko i tekuće održavanje imovine Grada; poslove komunalnog sustava vezane uz druge propise; održavanje infrastrukture i drugih javnih prostora od interesa za Grad; poslovi praćenja stanja u prostoru i vođenje sustava prostornog uređenja te izradu pripadajućih akata; poslovi pripreme te praćenje izrade i donošenja dokumenata prostornog uređenja; upravni postupak izdavanja rješenja o komunalnom doprinosu i komunalnoj naknadi, legalizacija, korištenje javnih površina, poslovi izrade i donošenja dokumenata prostornog uređenja; poslovi pripreme i praćenja izrade dokumenata potrebnih za realizaciju izgradnje gradskih razvojnih projekata provedba upravnog postupka u području podmirenja troškova stanovanja i drugih prava u sustavu socijalne skrbi; izrada nacrta općih akata (normativna djelatnost, zastupanje Grada pred sudovima i drugim tijelima po punomoći, provedba javne nabave, službenički odnosi i drugo.

**R 103.01. GLAVA 7**: ADMINISTRATIVNO I TEHNIČKO OSOBLJE

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe funkcioniranja odjela.

Ovim Izmjenama i dopunama proračuna Grada Otoka došlo je do smanjenja rashoda za 73.100,00 eura za zaposlene zbog odlaska djelatnika i preraspodjele.

**R. 103.08.GLAVA 8:** KOMUNALNA DJELATNOST

OPIS PROGRAMA

Program obuhvaća aktivnosti kojima se održava komunalni red u Gradu Otoku. Nastoji se ulagati u održavanje komunalne infrastrukture i djelatnosti kako bi stanovnici mogli nesmetano obavljati svoje svakodnevne aktivnosti.

Cilj programa je kroz održavanje i sanaciju komunalne infrastrukture na području Grada Otoka zadržati postojeću kvalitetu života.

Aktivnosti koje su planirane su: Geodetsko katastarske usluge, legalizacija objekata u vlasništvu Grada, održavanje krajolika Virovi, stroj za čišćenje vodotoka, opremu za košenje te planove i projektnu dokumentaciju za komunalnu infrastrukturu te izmjene prostornog plana i digitalnu transformaciju.

R 103.08.01.01Aktivnost:ODRŽAVANJE JAVNIH POVRŠINA

Obuhvaća aktivnosti sadnje stabala na gradskim ulicama, ukrašavanje javnih površina, uređenje javne površine prolaz u ulici V.Nazora, dječja igrališta,sanaciju Hebrangove ulice, rekonstrukciju ulice V.Nazora, izgradnju parkirališta u središtu Komletinaca, te sanaciju kanalske mreže.

Ovim izmjenama i dopunama povećavaju se rashodi za 30.000,00 eura a odnose se na rashode za usluge, te rashodi za nabavu proizvedene dugotrajne imovine u iznosu od 99.584,43 eura.

Odnose se na dječja igrališta te izgradnju parkirališta u središtu Komletinaca.

R 103.08.01.02Aktivnost: IZGRADNJA PROMETNE INFRASTRUKTURE

Obuhvaća aktivnosti asfaltiranja javnih prometnih površina. Izgradnja ceste radi bolje prometne povezanosti. Sanaciju Gundulićeve ulice i Dalmatinske ulice, sufinanciranje regionalnog vodovoda, sufinanciranje ceste Otok-Bošnjaci, rekonstrukcija ulica K. Tomislava u Komletincima te rekonstrukcija nogostupa u ulici J.Kozarca u Komletincima.

Ovim izmjenama i dopunama proračuna povećavaju se rashodi za 854.000,00 eura zbog sufinanciranja regionalnog vodovoda, smanjenja udjela sufinanciranja prometnice Otok – Bošnjaci, te povećanje troškova sanacije Gundulićeve ulice, sanacija Varišćice, izgradnje nogostupa na groblju, uređenje okoliša na NK Slavoncu, te sanacije ulice Gradinci.

R 103.08.01.03Aktivnost:ODRŽAVANJE KANALSKE MREŽE I POLJSKIH PUTEVA

Obuhvaća aktivnosti održavanja kanalske mreže unutar i izvan Grada Otoka, te održavanje poljskih puteva na području radi lakšeg pristupa.

Ovim izmjenama i dopunama proračuna povećavaju se rashodi za usluge u iznosu od 100.000,00 eura a povećanje se odnosi na sanaciju poljskih puteva.

R 103.08.01.08 Aktivnost: NABAVKA I SUBVENCIONIRANJE KOMUNALNE OPREME

Aktivnost obuhvaća nabavku potrebne komunalne opreme radi što boljeg održavanja komunalne infrastrukture grada i stvaranja boljih uvjeta življenja. Ulaganje u komunalnu opremu koja bi olakšala svakodnevicu stanovnika Grada Otoka kroz nabavu nove opreme.

Ovim izmjenama i dopunama proračuna smanjuju se rashodi za nabavu proizvedene dugotrajne imovine u iznosu od 25.000,00 eura a odnose se na nabavku komunalne opreme te prometne znakove.

**R. 103.14 GLAVA 14:ZAŠTITA OKOLIŠA**

R103.14.01 TEKUĆI PROGRAM

Program obuhvaća aktivnosti deratizacije i dezinsekcije na području Grada Otoka. Programom se nastoji zbrinuti i pse lutalice na gradskim ulicama kako ne bi izazvale opasnost za ljude i promet. Nastoji se provoditi programi ulaganja u edukacije gospodarenja otpadom. Aktivnost obuhvaća sufinanciranje cijepljenja, čipiranja i sterilizacije pasa te deratizaciju i dezinsekciju.

Ovim izmjenama i dopunama povećavaju se rashodi za usluge u iznosu od 5.000,00 eura a odnose se na dezinsekciju na području Grada Otoka , te smanjenje stavke za rashode rješavanje imovinsko pravnih odnosa

**RASHODI I IZDACI**

**SLUŽBA-TAJNIŠTVO GRADA**

Služba-tajništvo grada obavlja sljedeće upravne, stručne i druge poslove; koji se odnose na rad Gradskoga vijeća i rad njegovih radnih tijela; poslovi vezani za rad i organizaciju lokalne i mjesne samouprave; poslovi prijemne kancelarije i otpreme pošte; zaštita i čuvanje arhivskog gradiva; poslovi ureda gradonačelnika i protokola, protupožarna zaštita, odgoj i obrazovanje, kultura, sport, društvene djelatnosti, suradnja s udrugama; poslovi pripreme i provedbe programa javnih potreba društvenih djelatnosti, upravljanje informacijama (pravo na pristup informacijama), odnosi s javnošću; ostale opće poslove gradske uprave.

R.104.01.GLAVA 1:PREDSTAVNIČKA I IZVRŠNA TIJELA

R.104.01.01 PROGRAM:TEKUĆI PROGRAM

Program obuhvaća aktivnosti kojima se izvršavaju rashodi predstavničkih i izvršnih tijela vezani za prava iz radnog odnosa i tekući rashodi.

Ovim izmjenama i dopunama proračuna došlo je do smanjenja materijalnih rashoda za 14.500,00 eura, a odnose se na rashode službenih putovanja predstavničkog tijela Grada Otoka.

R.104.04**GLAVA 4 ADMINISTRAIVNO I TEHNIČKO OSOBLJE**

Program obuhvaća aktivnosti kojima se izvršavaju rashodi Službe vezani za prava iz radnog odnosa službenika i tekući rashodi za potrebe odjela.

Ovim izmjenama i dopunama proračuna došlo je do smanjenja rashoda za zaposlene u iznosu od 68.058,00 eura, a odnosi se na rashode za zaposlene te materijalne.

R.104.05.02 PROGRAM: OSNOVNO ŠKOLSTVO

Program obuhvaća ulaganje u osnovne škola u Otoku i Komletincima. Obuhvaća tekuće donacije školama te sufinanciranje projekta Eko škole. Nastoji se sufinancirati osnovne škola na našem području tekućim donacijama kako bi mogli nesmetano provoditi svakodnevnu nastavu. Grad nije u zakonskoj obvezi pomagati školama, ali nastojimo kroz proračun odvojiti financijska sredstva kako bi djeca s našeg područja imala adekvatno školsku nastavu.

R.104.05.02.01. Aktivnost: FINANCIRANJE OSNOVNIH ŠKOLA

Aktivnost obuhvaća tekuće donacije osnovnim školama na području Grada kako bi nesmetano održavala nastavu, te izdatke za projekt Eko-škole.

Ovim izmjenama i dopunama proračuna došlo je do povećanja rashoda za 5.000,00 eura zbog kapitalne donacije OŠ Vladimir Nazor za uređenje prostorija.

R.104.06**. GLAVA 6: JAVNE POTREBE U ŠPORTU I REKREACIJI**

R.104.06.01 PROGRAM: TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u sportu u 2025.godini. Aktivnosti obuhvaćaju rad sportskih udruga na području Grad Otoka. Tim aktivnostima se nastoji poboljšati životni standard stanovnika Grada Otoka. Nastoji se promovirati zdrav način života te uključivanje što većeg broja djece u sportske aktivnosti na području Grada Otoka.

Obuhvaća ulaganje u sportske udruge na području Grada kako bi nesmetano mogle ulagati u djecu i promovirati zdrav način života.

Nastoji se ulagati u infrastrukturu i uređenje stadiona kako bi mogli usavršavati svoje talente i znanja.

CILJ PROGRAMA

Poticanje razvoja sporta u Gradu Otoku, ulaganje u razvoj mlađih sportaša radi stvaranja široke kvalitativne osnove kao uvjeta daljnjeg napretka. Sačuvati dostignuta kvaliteta sporta na području Grada. Veća skrb o školovanju stručnih kadrova i unaprjeđenju stručnog rada, poticanje uključivanja u sport što većeg broja građana, osobito djece i mladeži.

Ovim izmjenama i dopunama proračuna povećavaju se rashodi za tekuće donacije sportskim društvima u iznosu od 10.000,00 eura.

R.104.07**GLAVA 7:JAVNE POTREBE U KULTURI I INFORMIRANJU**

R.104.07.01 TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u kulturi i informiranju u okviru 2025.godine. Ovim programom je obuhvaćeno 4 aktivnosti.

CILJ PROGRAMA

Unaprjeđenje životnog standarda stanovnika, kulturno uzdizanje i uključivanje mladih u kulturni život grada Otoka, organiziranje kulturnih manifestacija ( Otočko proljeće, Sajam kulena, Moto susret, Festival glumca, lutkarsko proljeće, komemoracije, Božićni sajam te doček nove godine), prezentacija i interpretacija života i rada Josipa Lovretića, tradicijska kuća Komletinci, informiranje javnosti o radu Gradske uprave, Otočki list.

Ovim izmjenama i dopunama proračuna došlo je do povećanja ostalih nespomenutih rashoda za 12.000 eura. Povećanje se odnosi na povećanje rashoda za manifestacije.

R.104.07.01.04. Aktivnost: INFORMIRANJE

Obuhvaća aktivnosti promidžbe i informiranja te održavanja web stranice. Izrada otočkog lista te filma za obilježavanje Dana Grada.

Ovim izmjenama i dopunama proračuna došlo je do povećanja rashoda za ostale usluge promidžbe i informiranja, web stranica u iznosu od 6.000,00 eura. Povećanje se odnosi na ostale usluge promidžbe i informiranja.

R.104.09.**GLAVA 9: SOCIJALNA SKRB**

PROGRAM: SUFINANCIRANJE TROŠKOVA STANOVANJA

OPIS PROGRAMA

R.104.09.02. Aktivnost: POMOĆ OBITELJI I KUĆANSTVIMA

Aktivnost obuhvaća pomoć obiteljima i kućanstvima, pomoć udrugama, invalidima i hendikepiranim osobama, pomoć hrvatskim braniteljima-trošak sahrane-, sufinanciranje kupnje pomoćnih obrazovnih materijala, sufinanciranje smještaja učenika u učeničkim domovima, stipendije redovnim studentima, edukacije-državna matura, financijska potpora za novorođene bebe, sufinanciranje cijene prijevoza umirovljenika te najam prostora za potrebe vrtića. Aktivnost još obuhvaća kapitalne donacije za stambeno zbrinjavanje.

Ovim izmjenama i dopunama proračuna smanjuju se rashodi za ostale naknade građanima i kućanstvima u iznosu od 1.000,00 eura. Smanjenje se odnosi na edukaciju djece i mladih-državna matura.

R.104.09.03. Aktivnost: POMOĆ OBITELJIMA TREĆE ŽIVOTNE DOBI

Aktivnost obuhvaća isplatu uskrsnice i božičnica za umirovljenike s područja Grada Otoka.

Ovim izmjenama i dopunama došlo je do smanjenja rashoda za ostale naknade građanima i kućanstvima u iznosu od 5.900,00 eura.

.104.10 GLAVA : RAZVOJ ZAJEDNICE

R.104.10.01 PROGRAM: TEKUĆI PROGRAM

 Program obuhvaća aktivnosti kojim se izvršavaju rashodi upravnog odjela u 2025 godini. Za izvršenje programa planirane su 2 aktivnosti:

*Aktivnost:* Prijevoz učenika srednjih škola

Ova aktivnost obuhvaća sufinanciranje prijevoza učenika srednjih škola s područja Grada Otoka.

*Aktivnost:* Sufinanciranje cijene prijevoza učenika osnovnih škola

Ova aktivnost obuhvaća sufinanciranje prijevoza učenika osnovnih škola s područja Grada Otoka.

Ovim izmjenama i dopunama proračuna povećavaju se rashodi za ostale naknade građanima i kućanstvima iz proračuna u iznosu od 2.000,00 eura a odnose se na nagrade darovitim učenicima i sportašima.

R.104.13 GLAVA 10 RAZVOJ ZAJEDNICE

R.104.13.01. Program: Opremanje sportske infrastrukture

Program obuhvaća 5 aktivnosti. Cilj aktivnosti je opremanje sportske građevine Nk Otok te obuhvaća i rashode za vodu i električnu energiju sportskih objekata.

Ovim izmjenama i dopunama proračuna povećavaju se rashodi za 52.322,20 eura za nabavu proizvedene dugotrajne imovine a odnose se na opremanje dječjeg vrtića Pupoljak.

Dio sredstava za financiranje osiguralo je Ministarstvo demografije i useljeništva a dio sredstava je osigurano u proračunu Grada Otoka.

**UPRAVNI ODJEL ZA FINANCIJE I GOSPODARSTVO**

Upravni odjel za financije i gospodarstvo obavlja sljedeće upravne, stručne i druge poslove; poslovi planiranja, izrade i praćenja izvršenja Proračuna Grada; poslovi vođenja knjigovodstva te vođenja platnog prometa putem računa Grada; izvještaja o izvršenju Proračuna, izrada ostalih zakonom propisanih izvještaja; nadzor proračunskih korisnika; vođenje evidencija gradske imovine; vođenje poslova osiguranja imovine; poslovi obračuna plaća radnika gradske uprave , poslovi naplate gradskih prihoda; uspostavljanje, razvijanje i koordiniranje sustava financijskog upravljanja i kontrole; utvrđivanje i obračun šteta od elementarnih nepogoda i raspodjela sredstava pomoći, stručni i drugi poslovi vezani za razvoj gospodarstva i poljoprivrede na području Grada, upravljanje Poduzetničkim inkubatorom, promocija i razvoj poduzetničke zone, financijsko praćenje izvršenja provedbe EU projekata.

R.105.01.**GLAVA 1:ADMINISTRATIVNO I TEHNIČKO OSOBLJE**

Program obuhvaća aktivnosti kojima se izvršavaju rashodi Upravnog odjela vezani za prava iz radnog odnosa službenika i **tekući rashodi za potrebe svih odjela u Gradu Otoku**.

Ovim izmjenama i dopunama proračuna smanjuju se rashodi za zaposlene u iznosu od 40.000,00 eura, te materijalni rashodi za 11.035,00 eura.

R.105.04.02. Program: PLAN RAZVOJNIH PROGRAMA

R.105.04.02.01. Aktivnost: KAPITALNA ULAGANJA U OBJEKTE, OPREMU I ZEMLJIŠTE

Aktivnost obuhvaća rekonstrukcije staza na groblju u Otoku, uređenje doma kulture i opremanje, računalnu opremu, uredsku opremu te ostalu uredsku opremu, opremu za zaštitu i ventilaciju te rekonstrukciju staze do groblja u Komletincima.

Ovim izmjenama i dopunama proračuna smanjuju se rashodi za nabavu neproizvedene dugotrajne imovine u iznosu od 250.000,00 eura.

**RAZDJEL 2: PRORAČUNSKI KORISNICI**

**GLAVA 2**: DJEČJI VRTIĆ

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, unapređenje poslovanja i ostali režijski rashodi proračunskog korisnika.

Ovim izmjenama i dopunama proračuna povećavaju se rashodi za zaposlene u iznosu od 118.000,00 eura a odnose se na usklađenje plaća zaposlenika vrtića.